Na osnovu člana 25. Statuta Općine Stari Grad Sarajevo – Prečišćeni tekst („Službene novine Kantona Sarajevo, broj 20/13) i članova 14. i 15. Odluke o priznanjima Općine Stari Grad Sarajevo („Službene novine Kantona Sarajevo, broj 5/10 i 29/18), Općinsko vijeće Stari Grad Sarajevo je na prijedlog Komisije za priznanja Općine Stari Grad Sarajevo, na 25. redovnoj sjednici održanoj 27. aprila 2023. godine, donijelo

**O D L U K U**

**O DODJELI PRIZNANJA OPĆINE STARI GRAD SARAJEVO ZA 2023. GODINU**

**I**

**„OPĆINSKA POVELJA SA ZLATNIM ŠTITOM“**

**Pojedinačno priznanje** „Općinska povelja sa zlatnim štitom“ se dodjeljuje:

**Ismet Hadžić,** general Armije RBiH i nosilac „Zlatnog ljiljana“

**za naročit doprinos i zasluge u organizovanju i izvođenju odbrane Grada Sarajeva i Države RBiH u toku agresije, kao i pronošenju istine o suštini agresije na RBiH.**

**Kolektivno priznanje** „Općinska povelja sa zlatnim štitom“ se dodjeljuje:

**Udruženje „Maloljetni borci“ Općine Stari Grad Sarajevo**

**za naročit doprinos u organizovanju i izvođenju odbrane na području Općine**.

**II**

**„POVELJA SA GRBOM OPĆINE STARI GRAD SARAJEVO“**

**Pojedinačno priznanje** „Povelja sa grbom Općine Stari Grad Sarajevo“ se dodjeljuje:

**Mehmed Janjoš – Čala,** fudbaler i trener

**Hamza Turulja,** mladi sportista

**za izuzetan doprinos u oblasti sporta.**

**III**

**„ZLATNI SEBILJ“**

**Pojedinačno priznanje** „ Zlatni sebilj“ se dodjeljuje:

**Reisu-l-ulema Husein ef. Kavazović**

**za naročit doprinos u razvoju međunarodnih i međuljudskih odnosa na načelima solidarnosti demokratičnosti, humanosti i tolerancije među ljudima.**

**Mirsad Purivatra,** utemeljitelj Sarajevo Film Festivala

**za naročit doprinos Sarajevo Film Festivala na razvoju i afirmaciji kulturnog, privrednog, ekonomskog i društvenog života u Općini Stari Grad Sarajevo.**

**IV**

**„ POLICAJAC GODINE “**

**Pojedinačno priznanje** „ Policajac godine“ se dodjeljuje:

**Aldin Bešlija,** policijski službenik PU Stari Grad

**za izuzetan doprinos i postignute rezultate u zalaganju za ostvarivanje što povoljnije bezbjedonosne situacije na području Općine Stari Grad Sarajevo, u prethodnom jednogodišnjem periodu.**

**V**

**“ZAHVALNICA OPĆINE STARI GRAD SARAJEVO”**

**Priznanje** „ Zahvalnica Općine Stari Grad Sarajevo“ se dodjeljuje:

* **Mahir Selmanović**
* **Karate klub „Satori“**
* **Edin Čomaga**
* **Mustafa Agić**
* **Tarik Fočo**
* **Ekrem Herenda**
* **Gorska služba spašavanja – Stanica Sarajevo**
* **Gorska služba spašavanja Federacije BiH**
* **Milka Grebenar**,
* **Ramiz Nukić (posthumno)**

**VI**

Priznanja, utvrđena ovom Odlukom, dodjeljuje Općinsko vijeće Stari Grad Sarajevo na svečanoj sjednici Općinskog vijeća, zakazanoj povodom Dana Općine ili u dane utvrđene Odlukom o obilježavanju značajnih događaja, datuma i ličnosti iz perioda agresije 1992. – 1995. godine, kao i u drugim prigodama.

**VII**

Ova Odluka stupa na snagu danom objave na Oglasnoj ploči Općine Stari Grad Sarajevo, a naknadno će biti objavljena u “Službenim novinama Kantona Sarajevo”.

**PREDSJEDAVAJUĆI**

**OPĆINSKOG VIJEĆA STARI GRAD**

**SARAJEVO**

**Seid Škaljić**

Broj: 02-45-301/23

Sarajevo, april, 2023. godine